Návrh na tematický výchovno – vzdelávací plán pre voliteľný predmet Prírodoveda
(aktualizovaný pre školský rok 2017/2018)
Stupeň vzdelania:	ISCED 1 – primárne vzdelávanie (podľa zmeny ŠVP –ISCED 1 z mája 2011)
Vzdelávacia oblasť:	Príroda a spoločnosť
Predmet:	Prírodoveda
Učebný materiál: 
Učebnica:	ADAME, R., KOVÁČIKOVÁ.: Prírodoveda pre 1. ročník ZŠ – pracovná učebnica (PU); AITEC, 2013
Súvisiace používané tituly*: 	ADAME, R., KOVÁČIKOVÁ.: Multimediálny disk (MMD)k pracovnej učebnici Prírodoveda pre 1. ročník ZŠ; AITEC,2013
Ročník: 	prvý
Trieda:	
Poznámky: 
•	Výber konkrétneho Projektu v TVVP je len návrhom, odporúčame zohľadniť schopnosti, ale i záujmy danej skupiny žiakov.
Učiteľ je v úlohe koordinátora, poradcu a pomocníka.
•	Prierezové témy sú naznačené, je ich potrebné kombinovať s ostatnými predmetmi. Obsah prierezových tém je väčšinou naznačený v motiváciách úloh pracovnej učebnice.
•	Počty hodín sú orientačné, nechali sme priestor aj pre potreby opakovania, prípadne utvrdenia určitého celku.
•	TVVP je potrebné upraviť podľa aktuálneho školského vzdelávacieho programu; prázdniny podľa aktuálnych  Pedagogicko – organizačných pokynov na školský rok 2017/2018.

Legenda: Prierezové témy a ich skratky:
•		ENV - Environmentálna výchova 
•		MDV - Mediálna výchova 
•		MUV - Multikultúrna výchova 
•		OZO - Ochrana života a zdravia 
•		OSR - Osobnostný a sociálny rozvoj 
•		RĽK - Regionálna výchova a tradičná ľudová kultúra		

M/T	Tematický celok	Téma	Obsahový štandard	Výkonový štandard	Učebnica/ súvisiace tituly*	Prierezové témy	
IX./1.	Kráľovstvo času	Jeseň	Ročné obdobia 
Zmeny v prírode počas ročných období Pozorovanie stromov	Žiak vie charakterizovať prírodu v priebehu ročných období pomocou pozorovania špecifických zmien. Vie opísať, ako jednotlivé ročné obdobia prežívajú ľudia, živočíchy a rastliny. Vie vysvetliť rozdiely medzi jarnou, letnou, jesennou a zimnou prírodou, pričom sa pokúša o objasnenie toho, čo ovplyvňuje pozorované zmeny v prírode. Žiak vie podrobne opísať zmeny na listnatom strome, ihličnatom strome a na vybraných bylinách. Uvedomuje si, že jar je čas klíčenia semien a intenzívneho rastu rastlín, ktoré neskôr kvitnú, prinášajú plody so semenami. Vie vysvetliť, čo sú štyri ročné obdobia a vie, že tvoria jeden rok.	PU s. 2 – 5; 
priebežne sa k nim vracať počas celého školského roka;
PU str. 36-37
MMD – Prezentácie Jeseň; Zima; Jar; Leto; 	ENV
MDV
OSR
	
IX./2.		Zima					
IX./3.		Jar					
IX./4.		Leto					
X./1.		Ja a čas	Meranie času pomocou pravidelne sa opakujúcich javov
Presýpacie hodiny	Žiak vie, že čas stále plynie a dá sa merať pomocou udalostí, ktoré sa opakujú a sú pozorovateľné. Vie vysvetliť, že deň je časový úsek od východu slnka do nového východu slnka. Vie pomenovať časti dňa. Žiak si vie uvedomiť, že ak chceme merať časový úsek kratší ako je jeden deň, napríklad jedna vyučovacia hodina, potrebujeme iné meradlo, napríklad v súčasnosti používané hodiny alebo v minulosti používané presýpacie hodiny alebo slnečné hodiny. Vie, že sa dá merať rôznymi typmi hodín. Žiak pozná celé hodiny a identifikuje ich na analógových hodinách. Žiak vie vysvetliť, ako fungujú presýpacie hodiny a vie skúmať, od čoho závisí rýchlosť presýpania presýpacích hodín. Cielene skúma to, či po presypaní polovice množstva piesku prešla polovica celkového času presýpania hodín a snaží sa o vysvetlenie. Žiak dokáže skonštruovať jednoduché presýpacie hodiny a merať s nimi kratšie a dlhšie časové udalosti. Uvedomuje si, že niekedy sa mi zdá, že čas ide veľmi pomaly a inokedy rýchlo.	PU s. 6 - 9
Príloha str. 39; MMD – Prezentácie: 
Ja a čas; Môj deň.	ENV
MDV
MUV
OSR
OZO	
X./2.							
X./3.		Môj deň	Hodiny
Časti dňa				
X./4.							
XI./1.	Kráľovstvo vody	Moje telo	Časti ľudského tela	Žiak vie, že telo človeka sa skladá z častí. 
Vie pomenovať a ukázať základné časti ľudského tela. Vie, že súčasťou tela sú zmyslové orgány, ktoré nám poskytujú kontakt s prostredím.	PU s.10 -11; 
MMD – Prezentácia: Moje telo	ENV
MDV
OZO
	
XI./2.							
XI./3.		Ja a zdravá výživa	Potrava s rôznym obsahom výživných látok
Obezita
Vitamíny
Pitný režim	Žiak vie, že rôzne druhy potravín sa vzájomne odlišujú nielen chuťou, tvarom a svojím pôvodom, ale aj obsahom živín (vie uviesť ilustratívne príklady rozdielov v potravinách). Vie, že existujú zdravé i nezdravé potraviny. Žiak vie, že rôzne potraviny poskytujú človeku rôzne množstvo energie. Žiak pozná význam pitného režimu a vie, že človek musí denne vypiť určité množstvo vody a vie vysvetliť, aké tekutiny sú pre doplnenie zásob vody najvhodnejšie. Vie rozprávať o najčastejších tekutinách, ktorými si človek dopĺňa zásobu vody, vie ohodnotiť ich vhodnosť pitia vzhľadom na zdravie. Žiak vie, že zdravá potrava obsahuje aj vitamíny, a tie sú dôležité pre zdravie.	PU s. 12 – 13;
PU str. 39; MMD – Prezentácia: Ja a zdravá výživa	ENV
MDV
OSR
OZO	
XI./4.							
XII./1.		Moje zdravé telo	Starostlivosť o telo
Osobná hygiena
Hygiena ústnej dutiny
Správna životospráva	Žiak si osvojuje základy správnej životosprávy. Vysvetľuje, ako správna životospráva ovplyvňuje fungovanie ľudského organizmu. Žiak vie vysvetliť význam osobnej hygieny pre naše zdravie.	PU str. 14-15; MMD – Prezentácia: Moje zdravé telo.	OSR
OZO	
XII./2.							
		Ja a voda	Význam vody
Plynné, kvapalné a pevné skupenstvo vody	Žiak vie vymenovať rôzne zdroje vody v prírode. Vie, na čo všetko vodu potrebujeme, a pozná jej dôležitosť pre život. Vie, že vodu potrebujú ľudia, rastliny aj živočíchy a že aj telá rastlín a živočíchov obsahujú vodu. Žiak sa naučí pozorovať zmenu skupenstiev vody.	PU str. 16-17; MMD – Prezentácia: Ja a voda.	ENV
OSR	
XII./3.							
I./1.			Časová rezerva
Polročné opakovanie		Opakovanie PU str. 18-19	OSR	
I./2.							
I./3.							
II./1.	Kráľovstvo vecí	Ja a hmota	Plynné, kvapalné a pevné skupenstvo hmoty
Vzduch je hmota
Vlastnosti kvapalného skupenstva	Žiak vie, že fyzický svet je tvorený rôznymi druhmi hmoty, a tie môžu byť v plynnom, kvapalnom a pevnom  skupenstve. Dokáže jednoducho vysvetliť, aké vlastnosti majú tieto skupenstvá. Pokusmi vie dokázať, že vzduch a voda je hmota. Žiak sa oboznamuje s vlastnosťami kvapalného skupenstva	
PU str. 20-21; MMD – Prezentácia:  Ja a hmota.	ENV
OSR	
II./2.							
II./3.		Svet okolo mňa	Živé organizmy a neživá príroda
Pevné skupenstvo
Vlastnosti látok pevného skupenstva	Žiak vie jednoducho vysvetliť rozdiel medzi živými a neživými prírodnými objektmi. Vie vymenovať najčastejšie používané materiály (prírodné aj človekom vytvorené) a pozorovaním vysvetliť rozdiely v ich vlastnostiach. Uvedomuje si, že niektoré materiály pochádzajú zo živých organizmov. Vie vymenovať najčastejšie používané materiály (drevo, kov, sklo, plasty) a pozorovaním vysvetliť rozdiely v ich vlastnostiach.	PU str. 22-23; MMD – Prezentácia: Svet okolo mňa	ENV
OSR
OZO	
III./4.							
III./1.	Kráľovstvo zvierat	Triedenie živočíchov	Rôzne podmienky života živočíchov
Spôsob pohybu živočíchov	Žiak vie, že živočíchy sa odlišujú aj tým, v akom prostredí žijú a že tomuto prostrediu sú prispôsobené. Žiak vie, že živočíchy žijú v rôznych prostrediach: na súši, vo vode, vo vzduchu, pod zemou. Žiak vie, že živočíchy sa vzájomne od seba odlišujú aj tým, ako sa pohybujú. Žiak vie, že pohyb živočíchom zabezpečujú rôzne časti tela. Tento jav vie samostatne skúmať a živočíchy kategorizovať podľa toho, čím sa pohybujú – napríklad podľa časti tela, ktorou sa pohybujú (krídla, plutvy, končatiny a pod.), podľa počtu končatín, ktorými sa pohybujú a podľa spôsobu pohybu (skákanie, bežanie, plazenie a pod.). Informácie dávajú do súvislosti s tým, kde živočíchy žijú.	PU str. 24-25
Príloha str. 39; MMD – Prezentácia:  Triedenie živočíchov	ENV
MUV
OSR
OZO	
III./2.							
III./3.							
III./4.							
IV./1.		Úžitok zo živočíchov	Úžitkové živočíchy
Rodičia a ich mláďatá	Žiak vie, aký úžitok človeku poskytuje chov úžitkových zvierat. Vie, že niektoré živočíchy a tak aj človek, sa od narodenia podobajú na svojich rodičov a vie uviesť príklady. Na uvedených príkladoch vie vysvetliť, čím sa na svojich rodičov podobajú a čím nie a toto vie vysvetliť aj na príklade človeka (čím sa bábätko podobá na dospelého človeka a čím sa odlišuje).	PU str. 26-27; MMD – Prezentácia: Úžitok zo živočíchov	ENV
MUV
OSR
OZO	
IV./2.							
IV./3.		Potrava živočíchov	Rôzne spôsoby zabezpečovania potravy	Žiak vie, že živočíchy sa vzájomne od seba odlišujú aj spôsobom získavania potravy. Vie, že niektoré sa živia rastlinami, niektoré lovia iné živočíchy a poznáme aj také, ktoré sa živia odumretými rastlinami či živočíchmi. Vie uviesť príklady zo života.	PU str. 28-29; MMD – Prezentácia: Potrava živočíchov.	ENV
OZO	
IV./4.							
V./1.	Kráľovstvo rastlín	Poľné a lúčne rastliny	Druhová rozmanitosť rastlín
Stavba rastlinného tela	Žiak vie, že rastliny majú veľa znakov spoločných a tým sa odlišujú od iných živých súčastí prírody. žiak zároveň vie, že rastliny sa inými znakmi vzájomne odlišujú. Žiak vie, že na poli rastú iné rastliny ako na lúke, a že na polia vysadil rastliny človek, pričom na lúkach rastú prirodzene. Žiak pozná niektoré poľné a lúčne rastliny. Žiak pozná základné časti rastlinného tela: koreň, stonka, list, kvet.	PU str. 30-31; MMD – Prezentácia: Poľné a lúčne kvety	ENV
OSR
	
V./2.							
V./3.		Podmieky života rastlín	Význam vody pre rastliny
Význam svetla pre rastliny	Žiak vie, že rastliny potrebujú pre svoj život základné podmienky: svetlo, teplo, vodu, vzduch, pôdu a živiny.  Žiak vie, že rastliny sa môžu líšiť v tom, koľko vody pre svoj život potrebujú. Žiak vie, že niektoré rastliny žijú pod vodou, iné na vode a niektoré vodu potrebujú v pôde. Vie uviesť príklady rastlín, ktoré žijú vo vode a vie uviesť príklady rastlín, ktoré žijú na miestach s malým množstvom vody. Uvedený jav vie s pomocou učiteľa prakticky skúmať. Uvedomuje si, že rastliny rastú na miestach, ktoré poskytujú rastlinám rôzne množstvo vody – pri vode i vo vode, ale aj na suchých miestach a skalách. Žiak spoznáva, že rastliny rastúce na suchých miestach vydržia dlhšie bez vody ako rastliny žijúce vo vlhkých podmienkach. Žiak vie, že tie rastliny, ktoré prirodzene rastú na tienistých miestach neprežijú na miestach s priamym slnečným svetlom a naopak. Pomocou pokusu si žiak vie overiť dôležitosť vody pri klíčení semena.	PU str. 32-33, MMD – Prezentácia: Podmienky života	ENV
OSR	
V./4.							
VI./1.		Ja a rastliny	Semená rastlín
Zmena rastlín počas roka
Vyhodnotenie dlhodobého pozorovania	Žiak vie jednoducho vysvetliť funkciu kvetu. Z kvetu sa vyvíjajú plody, ktoré obsahujú semená a z nich o rok vyrastú nové rastliny. Žiak vie, že rastliny sa počas roka menia vplyvom počasia. Žiak dokáže rastliny pozorovať a svoje pozorovanie zaznamenať. 
Žiak vie podrobne opísať zmeny na listnatom strome, ihličnatom strome a na vybraných bylinách. Uvedomuje si, že jar je čas klíčenia semien a intenzívneho rastu rastlín, ktoré neskôr kvitnú, prinášajú plody so semenami. 	PU str. 34-35; MMD – Prezentácia: Ja a rastliny	ENV
OSR
	
VI./2.							
VI./3.			Súhrnné opakovanie		PU str. 38, Hra (vnútorná strana obálky)	ENV	
VI./4.